Бақытжан Сағынтаев Алматының жеңімпаз оқушыларын құттықтады
DATE: 14:10, 04 Желтоқсан 2019 | GMT +5
TITLE: Бақытжан Сағынтаев Алматының жеңімпаз оқушыларын құттықтады
URL: https://kaz.inform.kz/news/bakytzhan-sagyntaev-almatynyn-zhenimpaz-okushylaryn-kuttyktady_a3591328/
META: DATE: 14:10, 04 Желтоқсан 2019 | GMT +5
TOTAL WORDS: 113
AUTHOR(S):
TEXT: «Бүгін халықаралық және республикалық олимпиадалар мен конкурстардың жеңімпазы атанған алматылық оқушыларды құттықтадым. Олардың жеңісі - балалардың ерен еңбегінің нәтижесі, олардың бойындағы ерекше дарынды ашқан және оны дұрыс бағытқа бұра білген атааналар мен педагогтардың еңбегі», - деп жазды Бақытжан Сағынтаев өзінің Instagram-дағы парақшасында. Оның айтуынша, биылғы жылы 352 оқушы 28 зияткерлік және шығармашылық сайыстың жеңімпазы атанды. Олардың қоржынында 90 алтын, 124 күміс, 138 қола медаль бар. «Біздің балаларымыз 11-сынып оқушылары арасындағы президенттік олимпиадада, ғылыми жобалар бойынша өткен республикалық байқауларда және жалпы пәндік олимпиадада командалық бірінші орынды иеленіп жүр», -деп жазды әкім. Бақытжан Сағынтаев оқушылардың «Алматы дарыны» ерекше төсбелгісін белгілеу жөніндегі ұсынысына қолдау білдірді. Төсбелгінің дизайнын балалардың өздері жасайды. Төсбелгі оқу жылы аяқталғанда оқушыларға тапсырылады
